บาทอ่อนสุดในรอบ 5เดือน / หากไม่รวมทองคำและน้ำมัน การส่งออก ก.พ. 2564 จะโต 2.9% YoY วันนี้คาด SET ปรับตัวในกรอบ 1570-1,580จุด แนะ STA , KCE , SRICHA
26 มีนาคม 2564

บาทอ่อนสุดในรอบ 5เดือน / หากไม่รวมทองคำและน้ำมัน การส่งออก ก.พ. 2564 จะโต 2.9% YoY วันนี้คาด SET ปรับตัวในกรอบ 1570-1,580จุด แนะ STA , KCE , SRICHA  

เข้าสู่ช่วงท้ายของการลงทุน 1Q21 ภาพรวมพบว่า SET Index ปรับขึ้นเด่นกว่า 9% เทียบเท่ากับตลาดหุ้นสิงคโปร์ (ซึ่งถือเป็นตลาดหุ้น 2ประเทศที่ในปีที่ผ่านมาได้รับผลกระทบโดยตรงและหดตัวสูงที่สุด) ซึ่งถือว่า Outperformed เมื่อเทียบกับ  MSCI Emerging market และ Developed market ที่ปรับขึ้นเพียง 1-3% โดยกลุ่มที่ปรับขึ้นเด่นได้แก่การเงิน +24%, ท่องเที่ยว+23% , ธนาคาร +18% ในขณะที่กลุ่มที่ปรับขึ้นน้อยได้แก่ ICT และโรงพยาบาล โดยนักลงทุนต่างชาติและนักลงทุนสถาบันขายสุทธิรวมกันสูงกว่า 5.8หมื่นล้านบาท  

อีกประเด็นที่น่าติดตามนั่นคือค่าเงินบาทอ่อนค่ากว่า 4% ที่ 31.1บาท/ดอลลาร์สหรัฐ สูงสุดในรอบ 5เดือน เป็นผลจากดอลลาร์ที่เริ่มกลับทิศสะท้อนความคาดหวังของการฟื้นตัวเศรษฐกิจสหรัฐ ที่หลายสำนักเริ่มออกมาปรับประมาณการขึ้น รวมถึง FED ที่ระดับ 6.5% ภายใต้เม็ดเงิน 1.9ล้านล้านเหรียญสหรัฐ โดยใน 1-2สัปดาห์ที่ผ่านมาเราเริ่มเห็นการปิดสถานะ Short ของนักลงทุนสถาบันต่างประเทศเป็นจำนวนมาก (ภายหลังในช่วง 4Q20 มีการเปิดสถานะ Short เป็นจำนวนมาก) และอีกหนึ่งปัจจัยที่แนะนักลงทุนติดตามอย่างใกล้ชิดนั่นคือเมื่อการประชุมธปท.ครั้งล่าสุดได้มีการปรับปรับประมาณการตัวเลขนำเข้าเพิ่มขึ้นอย่างมีนัยยะจากครั้งก่อนเป็น 15.2% (จาก 7.7%) และลดเป้าดุลบัญชีเดินสะพัดลงจากระดับ 1.16หมื่นล้านเหรียญ เหลือเพียง 1.2พันล้านเหรียญสหรัฐในปีนี้  

ล่าสุดเมื่อวานที่ผ่านมากระทรวงพาณิชย์รายงานตัวเลขนำเข้า-ส่งออก พบว่าหากไม่รวมทองคำและน้ำมัน การส่งออก ก.พ. 2564 จะโต 2.9% YoY จากการเติบโตของภาคเศรษฐกิจจริง ทั้งส่งออกเกษตร และ ส่งออกอุตสาหกรรม นำโดยการส่งออกมันสำปะหลัง (+46.6% YoY) ซึ่งได้รับอุปสงค์มาจากกลุ่มเอทานอลและพลาสติกชีวภาพจากจีน ขณะที่กลุ่มผักและผลไม้แช่แข็ง (+42.9%) และยางพารา (+22.9%) มีแรงหนุนมาจากสภาวะขาดแคลนอุปทานและจากอุปสงค์จากกลุ่มผู้ผลิตยานยนต์และสินค้าจำพวกยาง สำหรับกลุ่มอาหารสัตว์เลี้ยงก็มีภาพรวมแข็งแกร่ง (+20.7%) โดยเติบโตขึ้นในเชิง YoY เป็นเดือนที่ 18 ติดต่อกัน เป็นบวกกับ STA, TWPC (not in our coverage) และ ASIAN. (จากประเด็น ASIAN ราคาหุ้นมีการปรับขึ้นมาจากการเติบโตของอุตสาหกรรมสัตว์เลี้ยง แนะนำเก็งกำไร/ลงทุน STA) 

ส่วนส่งออกภาคการผลิตลดลง 4% YoY ปัจจัยฉุดที่สำคัญคือทองคำ (-93% YoY) สืบเนื่องจากระดับราคาและกระแสการลงทุนในสินทรัพย์เสี่ยงมากขึ้นสืบเนื่องจากการฟื้นตัวของเศรษฐกิจ แต่สำหรับภาคเศรษฐกิจจริงนั้นขยายตัวขึ้นจากการส่งออกเครื่องใช้ไฟฟ้า (+12.3% YoY ในเดือน ก.พ. 2564) และแผ่นวงจรรวม (IC) (+9.5%) ซึ่งต่างได้รับแรงหนุนมาจากกระแสการทำงานจากบ้านและอุปสงค์สินค้าจำพวกเทคโนโยลี สำหรับการเติบโตของกลุ่มชิ้นส่วนยานยนต์ (+3.6%) และสินค้าจำพวกยาง (+24.8%) มีแรงหนุนมาจากกลุ่มยางรถยนต์ (+1.1%) และกลุ่มถุงมือยาง (+214.8%) เป็นบวกกับ KCE, EPG, STA, STGT จากตัวเลขส่งออกเดือน ก.พ. 2564 

มากไปกว่านั้น นำเข้าขยายตัวสูงถึง 22%YoY (จากการหดตัวเดือนก่อนที่ -5.2% และตลาดคาดการณ์ 11%YoY) จากการนำเข้าทุกหมวดสินค้าในอัตราเร่งโดยเฉพาะสินค้าวัตถุดิบและกึ่งสำเร็จรูป +42%, สินค้าทุน +21% สินค้าเชื้อเพลิง +11%ส่งผลเป็นบวกต่อการฟื้นตัวของส่งออกไทยใน 2-3 เดือนข้างหน้า จากการนำเข้าสินค้าวัตถุดิบ / รวมไปถึงประโยชน์จากฐานต่ำด้วยในไตรมาส 2/2564 โดยเรามีการปรับประมาณการค่าเงินบาทในช่วง 2Q21 เป็นอ่อนค่าในกรอบ 31.00-31.25บาท ก่อนที่จะกลับมาแข็งค่าที่ 29.75บาท ณ สิ้นปี 2564 

มุมมองตลาดหุ้น/ กลยุทธ์การลงทุน วันนี้คาด SET ปรับตัวในกรอบ 1570-1,580จุด แนะ STA , KCE , SRICHA 

หุ้นแนะนำ STA (พื้นฐาน 55.00 บาท)การส่งออกยางพาราโตขึ้น 22.9% YoY ท่ามกลางสภาวะขาดแคลนอุปทานและจากอุปสงค์จากกลุ่มผู้ผลิตยานยนต์และสินค้าจำพวกยาง รวมถึงการส่งออกถุงมือยางที่แข็งแกร่ง (+214.8%) ล้วนเป็นปัจจัยบวกต่อ STA , นักวิเคราะห์ของเราระบุว่า STA คือหนึ่งในบริษัทจดทะเบียนที่เลือกจ่ายต้นทุนตู้คอนเทนเนอร์สูงขึ้นเพื่อส่งมอบผลิตภัณฑ์ในช่วงที่มีอุปสงค์ที่สูง, ปัจจัยอ่อนไหวของการอ่อนค่าของเงินบาทที่ 1 บาท/ดอลลาร์ฯ จะส่งผลกระทบต่อกำไรของ STA ในระดับ +6% KCE (พื้นฐาน 65.00 บาท)การขยายตัวของสินค้า IC (+9.5%) และตลาดยานยนต์โลกนั้นเป็นปัจจัยบวกต่อ KCE, การนำเข้าวัตถุดิบจำพวกอุปรณ์/ชิ้นส่วนอิเล็กทรอนิกส์ในเดือน ก.พ. 2564 ก็ขยายตัวขึ้น 6.7% YoY ซึ่งนับเป็นอีกปัจจัยที่สนับสนุนมุมมองของเราต่อการส่งออกอิเล็กทรอนิกส์และรายได้ไตรมาส 1/2564 ของ KCE, การอ่อนค่าของเงินบาทที่ 1 บาท/ดอลลาร์ฯ จะส่งผลกระทบต่อกำไรของ KCE ในระดับ +11.8% SRICHA (พื้นฐาน 18.00 บาท) คาดว่ากลุ่มบริษัทเหล่านี้จะได้ประโยชน์จากการฟื้นตัวของการลงทุนภาคเอกชนและภาครัฐหลังวิกฤตโควิด-19 คลี่คลายลง, Backlog ของบริษัท  

รายงานตัวเลขเศรษฐกิจ วันศุกร์ ติดตาม ตัวเลขผลผลิตภาคอุตสาหกรรมของไทยเดือน ก.พ. คาด +0.6% YoY ตัวเลข German Ifo Business Climate Index เดือน มี.ค. คาด +0.8% MoM เป็น 93.2 จุด ตัวเลข Core PCE Price index ของสหรัฐฯ เดือน ก.พ. คาด +0.1% MoM และ +1.5% YoY